@s)..Sanvicente
Oito dias dispos di afundamento di navio Vicente, na Fogo, ku 26 alguen, hoji Sindicato di Turismo e Telecomunicações (Simetec) poi na disposison di familiares di vítimas pa djudas prokura ses direitos.
Nes tarde durante um conferência di imprensa na Mindelo, presidente di Simetec, Tomaz Delgado, manda um palavra di conforto pa famílias desesperadu e é incentiva equipas ki sta busca guentis ki sta perdedu, pa kontinua na faze tudu ki sta na ses alcance pa es atxa es 12 pessoas ki sta desaparecidu.
Tambe é exigi di autoridades um “investigason rigoroso pa sabedu undi ki sta responsabilidades nes tragédia e pa asi “responsabilizadu severamente culpados”.
Simetec pidi inda pa dadu autoridades marítimu competências e meios humanos e material , pa es faze ses trabadju ku eficiência, pa kaba ku sensason di insegurança ki existi nes sector, considerado fora di normal, ki na sete anu, dja regista oitu acidentes na mar, ku perda di vidas humanu e perda di oito navio.
Navio Vicente funda quinta-fera, 08 di Janeru, pertu di Porto di Vale dos Cavaleiros, na ilha di Fogo, ku 26 alguen, ti gosi atxadu 11 sobreviventes, sta 12 desaparecidos, resgatado um korpu, e odjadu 2 korpu na mar, mas ki ka recuperadu inda.
Na altura di afundamento, embarcason staba na transporta 230 toneladas di carga.
Inforpress
ast_Latn por_Latn kea_Latn kea_Latn kea_Latn kea_Latn pap_Latn eng_Latn